stanford-oval/wikipedia huggingface dataset:
Economic freedom of the world
Taloudellisen vapauden vaikutus

Ympäristön tila, eliniänodote, ihmisoikeustilanne, talouskasvu, keskitulot ja köyhimmän kymmenyksen tulotaso olivat sitä parempia ja korruptio vähäisempää, mitä korkeampi maan taloudellinen vapaus oli (vuonna 2007). Köyhimmän kymmenyksen osuus maan tuloista ei riippunut taloudellisesta vapaudesta.
Instituutin mukaan aikana 1980-2007 tutkituissa maissa
keskimääräinen tulli putosi 26,2 %:sta 9,0 %:iin;
61 maalla oli yli 10 %:n inflaatio 1976-1980, vain 17 maalla 2003-2007;
ylin marginaalivero oli yli 50 % 62 maassa 1980, 9 maassa 2007;
50 maata säänteli valuuttakursseja vuonna 1980 siten, että pimeillä markkinoilla ylihinta nousi yli 10 %:iin, vain 3 maata vuonna 2007.
Tänä aikana
maailman ihmisten keskimääräiset reaalitulot kasvoivat 5400 dollarista (1980) 8500 dollariin (2005);
absoluuttisessa köyhyydessä (alle dollarilla päivässä) elävien määrä laski 34 %:sta 19 %:iin, eliniänodote nousi 64,4 vuodesta 68,1 vuoteen ja lapsikuolleisuus putosi 53 %:sta 36 %:iin;
muutkin elämänlaadun indikaattorit ovat kohonneet, esimerkiksi koulunkäynti, lukutaito ja puhtaan veden saanti.
Lisäksi monien tutkimusten mukaan talous on parantunut eniten taloudellisesti vapaimmissa maissa ja kunkin maan taloudellisen vapauden lisäämiset ovat lisänneet talouskasvua ja päinvastoin.
Sadat vertaisarvioidut tieteelliset artikkelit ovat käyttäneet indeksiä. Sitä on käytetty mm. taloustieteellisessä, valtiotieteellisessä ja ympäristötutkimuksessa.   (Arkistoitu – Internet Archive)
Vapaimmassa viidenneksessä elävien keskitulot olivat 23 450 dollaria/vuosi ja kasvu 1990-luvulla 2,56 %/vuosi. Epävapaimmassa viidenneksessä luvut olivat 2 556 dollaria ja -0,85 %/vuosi. Köyhin kymmenys kansasta sai 728 $/vuosi epävapaimmissa ja 7000 $/vuosi vapaimmissa maissa. Eliniänodote oli vapaimmissa maissa 20 vuotta enemmän kuin epävapaimmissa.
Onnellisuus oli selvästi sitä vahvempi, mitä taloudellisesti vapaampi jokin maa oli (korrelaatio oli vahva).
Korkea taloudellinen vapaus estää erittäin tehokkaasti sotia, noin 54 kertaa tehokkaammin kuin demokratia (Democracy Score -mittarilla mitattuna).
Indeksin pohjana olevista mittareista tärkeimpiä kasvulle näyttäisivät olevat omaisuudensuoja, matala korruptio ja matala inflaatio. Julkisten menojen määrä ei näyttäisi olevan yhtä vaikuttavaa kuin varsinainen talouden sääntely. Toisaalta tämä jossain määrin näkyy indeksin painokertoimissa. Siksi esimerkiksi Tanska on sijalla 12 ja Suomi 16.
Tehdyn tutkimuksen yhteenvetoa on oheisessa artikkelissa  (Arkistoitu – Internet Archive), mukaan lukien tutkimuksia, jotka osoittavat taloudellisen vapauden olevan hyvien seurausten syy eikä vain korreloiva tekijä. Artikkeli myös toteaa tämän indeksin olevan käytetyin taloudellisen vapauden indeksi tieteellisessä tutkimuksessa, osin siksi, että taloudellisen vapauden indeksi yltää vain vuoteen 1995 ja käyttää subjektiivisempia mittareita. Molempien tulokset ovat kuitenkin samansuuntaisia.
Aiheesta muualla

Economic Freedom of the World 2009 Annual Report (Arkistoitu – Internet Archive)
Cato Institute: Economic Freedom of the World
Trade, Democracy and Peace: The Virtuous Cycle
Elma Finne

Elma Maria Finne (o. s. Ingo; 5. toukokuuta 1907 Kruunupyy – 17. joulukuuta 1977 Helsinki) oli suomalainen ruotsin kielellä kirjoittanut uskonnollinen kirjailija.
Finnen vanhemmat olivat Herman ja Hilda Ingo. Hän oli naimisissa kirkkoherra, rovasti Fingal Eugén Finnen (1904–1982) kanssa.
Elma Finne julkaisi kaksi uskonnolista runokokoelmaa.
Teoksia

Nära jord och himmel. Förbundet för svenskt församlingsarbete i Finland, Helsingfors 1970
Tillförsikt . Förbundet för svenskt församlingsarbete i Finland, Helsingfors 1973
Elias Ekdahl

Simo Elias Ekdahl (s. 31. tammikuuta 1947 Nivala) on suomalainen geologi, joka toimi pitkään Geologian tutkimuskeskuksessa, viimeiset kymmenen vuotta pääjohtajana.
Elias Ekdahl syntyi maanviljelijä Matti Ekdahlin ja emäntä Ida Pinolan perheeseen. Hän tuli ylioppilaaksi 1966 ja valmistui filosofian maisteriksi 1975 ja lisensiaatiksi 1982. Filosofian tohtoriksi Ekdahl väitteli Oulun yliopistossa 1993. Ekdahl oli Geologian tutkimuskeskuksen geologi 1974–1982, tutkimusryhmän päällikkö 1982–1991, toimialapäällikkö 1991–1997 ja ohjelmajohtaja 1998–2002. Tutkimuskeskuksen yli/pääjohtaja ja professori hän oli vuodesta 2004. Vuonna 2003 Ekdahl toimi Suomen Teollisuussijoituksen projektijohtajana. Ekdahlia seurasi Geologian tutkimuskeskuksen pääjohtajana helmikuusta 2015 alkaen Mika Nykänen.
Elias August Tunkelo

Elias August Tunkelo, ent. Ekman-Isotalo  (26. syyskuuta 1846 Längelmäki – 8. joulukuuta 1915 Längelmäki) oli suomalainen maanviljelijä ja valtiopäivämies.
Tunkelo oli Isotalo-nimisen ratsutilan omistaja Längelmäellä. Hän oli kunnallismies, joka toimi muun muassa kuntakokousten puheenjohtajana, samoin kuin paikallisen säästöpankin perustajia ja pankin hallituksen jäsen aina kuolemaansa saakka. Längelmäen kunnan edustajana Tunkelo oli mukana suuren adressin lähetystössä 1899. Tunkelolla oli kuusi lasta, mukaan lukien professori E. A. Tunkelo ja pappi Juho Heikki Tunkelo.
Tunkelo edusti Jämsän tuomiokuntaa talonpoikaissäädyssä valtiopäivillä 1882, 1904–1905 ja 1905–1906. Hän oli ensiksi mainituilla yleisen valitusvaliokunnan ja kahdella viimeksi mainitulla valtiovarainvaliokunnan jäsen. Valtiopäivillä hän osallistui useisiin anomuksiin, jotka koskivat muun muassa kruunun metsätorppia, rautatieyhteyksiä, naisten äänioikeutta ja kouluasioita.
Enonvesi

Enonvesi voi tarkoittaa seuraavia järviä:
Enonvesi, Saimaan osa Enonkoskella
Enonvesi, Saimaan osa Sulkavalla
Enonvesi, järvi Kymijoen vesistössä Mäntyharjulla.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Enonvesi”, voi hakea sivunnimihaulla, laajalla sivunnimihaulla tai tekstihaulla.
El Ghriban synagoga

Synagogan sisäänkäynti vuonna 2012.
Synagogan sisätiloja
El Ghriban synagoga tai Djerban synagoga on synagoga, joka sijaitsee Tunisiassa Djerban saarella Hara Seghiran kylässä. Se on tunisianjuutalaisten vuosittaisten pyhiinvaelluksen kohde Lag ba'omer -juhlan aikaan.
Synagogan perustamisajankohdaksi on sanottu 586 eaa., mutta toisen näkemyksen mukaan se on perustettu 70 jaa. Synagogaa pidetään Tunisian ja Afrikan vanhimpana. Nykyinen rakennus on jälleenrakennettu 1800-luvulla.
14 saksalaista turistia, 2 ranskalaista ja 5 tunisialaista kuoli 11. huhtikuuta 2002 terrori-iskussa, joka tehtiin räjäyttämällä kuorma-auto lähellä synagogaa. Al-Qaida otti vastuun iskusta. 9. toukokuuta 2023 viisi ihmistä kuoli synagogan lähellä tapahtuneessa ampumavälikohtauksessa.
Aiheesta muualla

Kuvia tai muita tiedostoja aiheesta El Ghriban synagoga Wikimedia Commonsissa
Enontekiön kuolemanaita

Enontekiön kuolemanaita oli Ounastunturia ympäröivä aita. Aita rakennettiin 1900-luvun alkupuolella. Sen pituus oli yli 80 kilometriä. Sen rakensivat suomalaiset poronhoitajat. Aidan lähellä tapettiin neljä saamelaista poromiestä, Valkko-Lassi, Keto-Juho, Sarrin-Lassi ja Nutti-Niku. Nykyisin aidasta on jäljellä vain yksittäisiä tolppia.
Cirith Ungol (yhtye)

| Cirith Ungol |
| --- | --- |


Tiedot
Toiminnassa:  1972–1992, 2016-
Tyylilaji:  Heavy metal doom metal  progressiivinen rock   Hard rock (ensilevy)
Kotipaikka:   Yhdysvallat
Laulukieli:  englanti
Jäsenet:  Tim Baker, laulu (1975-1992)   Neal Beattie, laulu (1972-1975)   Robert Garven, rummut (1972-1992)   Jerry Fogle, kitara (1972-1986, kuoli)   Greg Lindstrom, kitara/basso (1972-1982)   Jimmy Barraza, kitara (1986-1991)   Joe Malatesta, kitara (1991)   Michael Vujea, basso (1980-1986)   Vern Green, basso (1991)   Bob Warenburg, basso (1991)  
Levy-yhtiö:   Restless Records, 1991-1992    Metal Blade, 1986-1991    Enigma Records, 1984-1986    Liquid Flame, 1980-1984  
Aiheesta muualla
truemetal.org/cirithungol
Infobox OKNimi-testi OK: 
Cirith Ungol on kalifornialainen heavy metal -yhtye, joka perustettiin 1972 ja joka hajosi toukokuussa 1992. Yhtye sai vaikutteita muun muassa Black Sabbathilta, Thin Lizzyltä sekä Iggy Popilta. Yhtyeen ensilevy Frost and Fire oli sekoitus 1970-luvun hard rockia sekä heavy metalia. Kappaleet oli kirjoittanut basisti/kitaristi Greg Lindstrom yhdessä rumpali Robert Garvenin kanssa. Albumista King of the Dead (1984) eteenpäin Cirith Ungol soitti progevaikutteista doom metalia, ja kappaleet kirjoitti pääasiallisesti laulaja Tim Baker. Yhtye teki paluun vuonna 2016.
Historia

Greg Lindstrom, Robert Garven, Jerry Fogle ja Pat Galligan soittivat samassa rockyhtyeessä ollessaan yläasteella nimellä "Titanic". Muut jäsenet erottivat Galliganin ja keskittyivät heavy metaliin, ottaen vuonna 1972 käyttöönsä nimen Cirith Ungol. Uudeksi laulajaksi tuli Neal Beattie, jonka myöhemmin korvasi Tim Baker. Yhtye sai levytyssopimuksen vuonna 1980. Neljännen albuminsa jälkeen yhtye hajosi vuonna 1991, koska jäsenet olivat turhaantuneita ongelmiin levy-yhtiönsä kanssa. Vuonna 2001 julkaistiin uusi albumi, joka sisälsi vanhoja ja ennen julkaisemattomia demokappaleita, mutta ei uutta materiaalia.
Greg Lindstrom soittaa nykyisin Falcon -yhtyeessä, joka esittää vanhoja Cirith Ungolin kappaleita.
Yhtyeen nimi

Yhtye otti nimensä J. R. R. Tolkienin Taru sormusten herrasta -teoksessa esiintyvästä Cirith Ungolin tornista. Cirith Ungol on haltiakieltä ja tarkoittaa ”hämähäkin solaa”. Tolkienin teoksessa torni äännetään ”kirith ungol”, yhtye äänsi sen aina ”sirith ungoliksi”.
Robert Garven kertoi yhtyeen nimen taustoista sekä siihen liittyvistä ongelmista seuraavasti:
Everyone in the band was a big "Sword and Sorcery" literature fan, especially Greg [Lindstrom, guitars] and I. He would always turn us on to the great writers who gave us inspiration for our music. We read all the books... Conan, Bran Mak Morn, etcetera, but the books that stood out in my mind are Michael Moorcock's masterpieces: Elric, Hawkmoon, Corum among others. Greg Lindstrom and I met at an English Literature class where the teacher was reading Lord of the Rings... and Greg and I read it and it had an influence on our music and feelings. In retrospect I wish we had picked something easier to remember because a lot of our trouble has been over our name. People couldn't pronounce it or remember it, but we figured once they did they wouldn't forget it! We've humorously been called "Sarah's Uncle" and "Serious Uncool," for example! I know other bands are using the Tolkien angle. Led Zeppelin even made references to it in their earlier songs. I think he was an influence both then and now on many people. ~Robert Garven
Greg Lindstrom kertoo oman näkemyksensä:
I remember some other possible band names we were considering: Minas Tirith, Khazad Dum, and Uruk Hai, all names from "The Lord Of The Rings". Rob and I both liked J.R.R. Tolkien and Enzo Ferrari, so we knew our songs would cover both those subjects! ~Greg Lindstrom
Diskografia

Tim Baker
Jim Barraza
Robert Garven
Greg Lindstrom
Jarvis Leatherby
Diskografia > Demo 1979

Kesto 43:18
Frost and Fire 03:50
Last Laugh 04:07
Hype Performance 02:21
The Twitch 02:15
Better Off Dead 04:35
What Does It Take 03:22
Return to Lankhmar 05:59
Darkness Weaves 06:51
A Little Fire (instrumental) 03:30
Title Unknown 06:22
Diskografia > Studiolevyt

Frost and Fire (1980)
King of the Dead (1984)
One Foot in Hell (1986)
Paradise Lost (1991)
Live (EP, 1996)
Servants of Chaos (harvinaisten kappaleiden kokoelma 2001)
Forever Black (2020)
Dark Parade (2023)
Diskografia > Studiolevyt > Frost and Fire

Julkaistu 1980 (Liquid Flames), uudelleenjulkaistu 1995 (One Way Records) ja 1999 (Metal Blade)
Tuottanut Cirith Ungol
Kesto 31:26 (alkuperäinen) / 39:45 (remasteroitu 1999)
"Frost and Fire" 03:35
"I'm Alive" 04:58
"A Little Fire" 03:46
"What Does It Take" 03:37
"Edge of a Knife" 04:29
"Better Off Dead" 04:46
"Maybe That's Why" 06:15
"Cirith Ungol" (Live-bonuskappale, vain remasteroidussa versiossa) 08:19
Kokoonpano levyllä:
Tim Baker - laulu
Robert Garven -rummut
Greg Lindstrom -kitarat
Jerry Fogle -kitarat
Michael Vujea -basso
Diskografia > Studiolevyt > King of the Dead

Julkaistu heinäkuussa 1984 (Metal Blade), uudelleenjulkaistu 1995 ja 1999
Tuottanut Cirith Ungol
Kesto 45:54 (alkuperäinen) / 50:16 (remasteroitu 1999)
"Atom Smasher" 04:13
"Black machine" 04:16
"Master of the Pit" 07:09
"King of the Dead" 06:48
"Death of the Sun" 03:54
"Finger of Scorn" 08:34
"Toccata in Dm" 04:37
"Cirith Ungol" 06:23
"Last Laugh" (Live-bonuskappale, vain remasteroidussa versiossa) 04:22
Kokoonpano levyllä:
Tim Baker - laulu
Robert Garven -rummut
Jerry Fogle -kitarat
Michael Vujea -basso
Diskografia > Studiolevyt > One Foot in Hell

Julkaistu elokuussa 1986 (Metal Blade), uudelleenjulkaistu 1999
Tuottanut Brian Slagel ja Cirith Ungol
Kesto 35:30
Blood & Iron 03:51
Chaos Descends 04:55
The Fire 03:36
Nadsokor 04:43
100 MPH 03:26
War Eternal 05:12
Doomed Planet 04:37
One Foot in Hell 05:10
Kokoonpano levyllä:
Tim Baker - laulu
Robert Garven -rummut
Jerry Fogle -kitarat
Michael Vujea -basso
Diskografia > Studiolevyt > Paradise Lost

Julkaistu 1991 (Restless Records), julkaistu bootleg-kopiona Kanadassa 2002
Tuottanut Ron Goudie
Kesto 48:33
"Join the Legion" 04:33
"The Troll" 03:50
"Fire" (Arthur Brown-cover) 03:01
"Heaven Help Us" 06:24
"Before the Lash" 04:41
"Go It Alone" 04:23
"Chaos Rising" 08:42
"Fallen Idols" 06:45
"Paradise Lost" 06:12
Kokoonpano levyllä:
Tim Baker - laulu
Robert Garven -rummut
Jim Barraza -kitarat
Vernon Green -basso
Joe Malatesta -sessiokitarat
Robert L. Warrenburg -sessiobasso
Diskografia > Studiolevyt > Live -EP

Julkaistu 1996
Kesto 08:10
I'm Alive 04:33
Atom Smasher 03:37
Diskografia > Studiolevyt > Servants of Chaos

Julkaistu 2001
Tuplalevy, sisältää 31 harvinaista raitaa vuosilta 1978-1990
Kesto: 146:15
Levy 1
Hype Performance (demo) 02:24
Last Laugh (demo) 04:14
Frost and Fire (demo) 03:54
Eyes (demo) 04:15
Better Off Dead (demo)05:00
100 MPH (demo) 03:33
I'm Alive (demo) 05:08
Bite of the Worm (demo) 03:42
The Twitch (demo) 02:21
Maybe That's Why (demo) 06:30
Ill Met in Lankhmar (demo) 05:58
Return to Lankhmar (demo) 06:54
Darkness Weaves (demo) 08:10
Witchdance (demo) 01:19
Feeding the Ants (demo) 02:10
Obsidian (demo) 04:36
Levy 2
Death of the Sun 03:55
Fire (Arthur Brown-cover) 02:52
Fallen Idols 06:34
Chaos Rising (demo) 07:43
Fallen Idols (demo) 06:28
Paradise Lost (demo) 06:28
Join the Legion (demo) 04:27
Before the Lash (demo) 03:44
Atom Smasher (live) 04:01
Master of the Pit (live) 06:38
King of the Dead (live) 06:57
Last Laugh (live) 04:24
Cirith Ungol (live) 08:21
Secret Agent Man 03:12
Ferrari 308QV on Dyno at 8000 RPM 00:23
Diskografia > Kokoelmalevyt ja muut julkaisut

Metal Massacre (esiintyminen kokoelmalla 1982)
Best of Metal Blade, Vol. 2 (esiintyminen kokoelmalla 1988)
Double Whammy (esiintyminen kokoelmalla 1999)
Metal Blade 20th Anniversary (esiintyminen kokoelmalla 2002)
One Foot In Fire (tribuuttialbumi 2006)
Aiheesta muualla

Virallinen Cirith Ungol -verkkosivusto (englanniksi)
Falconin verkkosivu
Robin ja Gregin haastattelu (englanniksi)
Gregin haastattelu (Arkistoitu – Internet Archive) (englanniksi)
Cirith Ungolin MySpace-sivu (englanniksi)
Cirith Ungol Encyclopaedia Metallumin sivuilla
Drag Me Down

| ”Drag Me Down” One Direction |
| --- | --- | --- |

Singlen tiedot
 Albumilta: Made in the A.M.
 Julkaistu: 31. heinäkuuta 2015
 Formaatti: CDS, digitaalinen lataus
 Tekijä(t): Julian Bunetta, Jamie Scott, John Ryan
 Tuottaja(t): Julian Bunetta, John Ryan
 Tyylilaji: pop rock
 Kesto: 03.12
 Levy-yhtiö: Syco, Sony
One Directionin muut singlet
| ”Night Changes” 2014 | ”Drag Me Down” 2015 | ”Perfect” 2015 |
Santa Cruzin muut julkaisut
| ”Skydiving Without a Parachute” 2016 | ”Drag Me Down” 2015 | ”River Phoenix” 2017 |
Drag Me Down on brittiläis-irlantilaisen poikabändin One Directionin heinäkuussa 2015 julkaisema single, joka kuuluu myös heidän viidennelle studioalbumilleen Made in the A.M.. Kappaleen kesto on kolme minuuttia ja 12 sekuntia.
Drag Me Down on One Directionin ensimmäinen single Zayn Malikin jätettyä yhtyeen maaliskuussa 2015. Se oli 11:llä listalla suosituin äänite, mukaan lukien Ranskassa ja Britanniassa. Suomen virallisella listalla kappale sijoittui parhaimmillaan kolmanneksi. Suomen latauslistalla se oli ykkösenä viikolla 32.
Kappaleen musiikkivideo julkaistiin YouTubessa elokuussa 2015 ja sillä on marraskuussa 2015 yli 186 miljoonaa katselukertaa.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja | Kesto |  |  |  |  |  |
| 1. | Drag Me Down | Bunetta, Scott, Ryan | Bunetta, Ryan | 3.12 |  |  |  |  |  |
|  |  |  |  | 3.12 |  |  |  |  |  |
Coverit

Suomalainen hard rock -yhtye Santa Cruz julkaisi cover-version kappaleesta marraskuussa 2016. Kappale on yhtyeen kitaristi Joonas ”Johnny Cruz” Parkkosen tuottama.
Coverit > Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja | Kesto |  |  |  |  |  |
| 1. | Drag Me Down | Bunetta, Scott, Ryan | Johnny Cruz | 3.29 |  |  |  |  |  |
|  |  |  |  | 3.29 |  |  |  |  |  |
Enontekiön kotiseutumuseo

| Enontekiön kotiseutumuseo |
| --- | --- |

Tyyppi:  Paikallismuseo, kulttuurihistoriallinen museo 
Osoite:  Ounastie 437, 99400 Enontekiö  
Sijainti:  Enontekiö 
Kotisivut:  tosilappi.fi/enontekion-kotise... 
Koordinaatit:  68°23′46″N, 23°41′49″E
 fiEnontekiön kotiseutumuseo 
  
Hätäsen talo Enontekiön kotiseutumuseolla.
Enontekiön kotiseutumuseo esittelee enontekiöläistä asutusta 1900-luvun alussa. Museon päärakennuksena toimii Raattamasta siirretty Hätäsen talo, joka on rakennettu 1800-luvun lopulla. Muita museoalueen rakennuksia ovat Ylikyröstä siirretty Vieno Kyrön pirtti 1920-luvulta, 1700-luvun liima-aitta, Kaukosesta siirretty navetta ajalta ennen sotia sekä Muotkajärveltä siirretty savusauna vuodelta 1937.
Museo sijaitsee Hetan kirkonkylältä kolme kilometriä Vuontisjärven suuntaan. Sijaintipaikalla on pitkä historia, paikalla on asuttu jo mesoliittisella kivikaudella 5000–7000 vuotta sitten.
Museo perustettiin vuonna 1987 ja avattiin yleisölle vuonna 1991. Sen omistaa Enontekiön kunta.
Museo on avoinna kesäisin.
Dorothea Puente

Dorothea Helen Puente (9. tammikuuta 1929 – 27. maaliskuuta 2011) oli yhdysvaltalainen sarjamurhaaja. 1980-luvulla hän ylläpiti Sacramentossa Kalifornian osavaltiossa täysihoitolaa oman kotinsa yläkerrassa vanhuksille ja kehitysvammaisille. Puente varasti asukkaidensa postia ja rahaa. Hän murhasi myrkyttämällä ja tukahduttamalla ne, jotka valittivat hänen käytöksestään. Ruumiit hän vei ja hautasi takapihalleen.
Tausta

Dorothea Helen Gray syntyi Redlandsissa Kalifornian osavaltiossa. Hänen vanhempansa, Trudy Mae Yates ja Jesse James Gray, työskentelivät puuvillankerääjinä. Puenten isä kuoli tuberkuloosiin tämän ollessa kahdeksan vuotta ja äiti moottoripyöräonnettomuudessa vuotta myöhemmin. Puente lähetettiin orpokotiin, kunnes hänen sukulaisensa Fresnosta ottivat hänet huostaansa.
Hän meni naimisiin ensimmäisen kerran vuonna 1945 16 vuoden iässä Fred McFaul -nimisen sotilaan kanssa. Dorothea synnytti kaksi tytärtä aikavälillä 1946–1948, mutta lähetti toisen sukulaisille Sacramentoon ja toisen adoptioon. Dorothea tuli raskaaksi uudestaan vuonna 1948, mutta sai keskenmenon. Saman vuoden loppupuolella McFaul sai tarpeekseen ja erosi Puentesta. Nöyryytettynä miehensä hylkäyksestä hän valehteli avioliitosta ja kertoi tämän kuolleen sydäninfarktiin. Hän yritti väärentää myös shekkejä, mutta jäi lopulta kiinni, joka johti vuoden vankeusrangaistukseen; hän pääsi ehdonalaiseen vapauteen puolen vuoden päästä. Pian vapautumisensa jälkeen hän tuli raskaaksi, tällä kertaa miehelle jota tuskin tunsi, ja hän päätyi jälleen adoptioon. Vuonna 1952 hän avioitui ruotsalaisen Axel Johansonin kanssa, jonka kanssa hän oli naimisissa myrskyisät 14 vuotta.
1960-luvulla hänet tuomittiin ilotalon ylläpidosta 90 päiväksi vankeuteen. Vapautumisen jälkeen hänet tuomittiin jälleen 90 päiväksi vankeuteen, tällä kertaa irtolaisuudesta. Tämän jälkeen hän aloitti rikollisuran, joka eteni koko ajan vakavampaan suuntaan. Puente löysi töitä hoitoavun puolelta, hoitaen invalideja ja vanhuksia yksityiskodeissa. Lyhyen ajan sisällä hän alkoi emännöidä täyshoitoloita.
Puente erosi Johansenista vuonna 1966, jonka jälkeen hän avioitui 19 vuotta nuoremman Roberto Puenten kanssa. Avioliitto kesti vain kaksi vuotta. Pian tämän jälkeen Dorothea Puente osti kolmekerroksisen ja 16-makuuhuoneisen hoitokodin Sacrementosta. Puente avioitui neljännen kerran vuonna 1976, tällä kertaa Pedro Montalvon kanssa. Mies oli väkivaltainen alkoholisti. Avioliitto kesti vain muutaman kuukauden, jonka jälkeen Puente alkoi viettää aikaa paikallisissa baareissa etsien vanhempia miehiä, jotka saivat etuuksia. Hän väärensi heidän allekirjoituksieen varastaakseen rahaa, mutta hän jäi lopulta kiinni ja sai syytteen 34 petoksesta. Koeajalla hän jatkoi samanlaista toimintaa. Kalifornian hovioikeuden kirjojen mukaan Dorothea alkoi vuokrata yläkerran asuntoa osoitteessa 1426 F Street Sacramento vuonna 1981. Yhdeksän murhaa, joista häntä syytettiin vuonna 1988 (ja joista kolmesta nainen tuomittiin vuonna 1993) tapahtuivat tässä yläkerran asunnossa eivätkä 16-huoneen täyshoitolassa.